description: "Черната книга на пропилените пари на данъкоплатците" - така определя новият сборник с 15 случая от България на разхищение на публични средства Даниел Кадик.

title: Защо българските железници са скъпи, бавни и опасни

maintext: "Черната книга на пропилените пари на данъкоплатците" - така определя новият сборник с 15 случая от България на разхищение на публични средства Даниел Кадик, Директор за Югоизточна Европа на Фондация за свободата "Фридрих Науман".Изданието бе публикувано в четвъртък и съдържа пример от най-разнородни сфери - от инфраструктурата, през медиите, до хотелиерството."Дневник" избра да представи текста за българските железници "Много скъпо. Много бавно. Много опасно. Що е то?"Сутринта на 12 юли 2014 г. машинистът Христо Тиляшев става рано, отива в "Кауфланд" и си купува печено пиле, хляб и голяма бутилка "Кока-кола". Храната му е за из път. Тиляшев ще кара влака София–Варна заедно с колегата си Венко Тодоров. Всичко е наред – шеги, закачки и дори се движат по разписание. Стигат до гара Калояновец и там локомотивът дерайлира с висока скорост. Става на хармоника, вагоните се блъскат един в друг, релсите се огъват, всичко е обвито в облаци гъст дим.Тиляшев обяснява, че всъщност е имало разминаване на показанията на светофарите. На километър и половина преди гарата сигналът бил за движение по права със 100 километра в час, а непосредствено преди завоя светлините вече били други – за отклонение. Дръпнали спирачката, но вече било късно и излизането от релсите било невъзможно да се предотврати. Колегата му Венко Тодоров не твърди нищо. Той загива в катастрофата, при която и 14 от пътниците бяха ранени.През лятото на 2014 година правителството на Пламен Орешарски вече е паднало от власт и е сформирано служебно правителство, в което министър на транспорта е Николина Ангелкова. На бюрото ѝ в просторния и светъл кабинет на столичната ул. "Дякон Игнатий" има дебела папка с прелюбопитно четиво. Документът е наречен "Анализ на финансовото състояние, проверка на законосъобразността на проведените обществени поръчки и сключените договори". Подписът под него е на Гергана Алексиева, ръководител на звеното за вътрешен одит в транспортното министерство, а проверката е обхванала "Холдинг Български държавни железници" ЕАД, "БДЖ-Пътнически превози" ЕООД и "БДЖ-Товарни превози" ЕООД. Разглежданият период от вътрешния одит е от 1 януари 2010 година до края на септември 2013 година.В доклада на повече от 100 страници са описани безобразия при обществени поръчки и управленски своеволия от ръководството на БДЖ основно по време на пър вия управленски мандат на ГЕРБ. Съдбата на документа е изключително любопитна. Той е изготвен по време на управлението на министър Данаил Папазов в кабинета на Орешарски. Той го получил, прочел и го... прибрал. Прибрал го, въпреки подробно описаните схеми за ощетяване на националния жп превозвач, т.е. на българските данъкоплатци.Защо го е направил, а не се е възползвал от прекрасна възможност да атакува предишните управляващи, не е ясно, както не е ясно и защо Ангелкова смело е подписала решението да изпрати ръководство на БДЖ (от управлението на ГЕРБ) на службите, разследващи финансови злоупотреби в особено големи мащаби.Основният проблем е повече от шокиращ. През 2011 година ръководството на БДЖ е прекратило стар договор със застраховател, в случая "Алианц България", и е подписало нов. Полицата е за застраховка на подвижния състав. Подобен контракт по правило е изключително важен за транспортни компании, ползващи скъпи возила, каквито са локомотивите и вагоните. Само че в договора са вкарани изключително странни клаузи, които го превръщат в много изгоден за застрахователната компания и в съвсем безсмислен за жп превозвача. На практика един ред обезсмисля целия контракт: "застраховката на подвижния състав важи само за времето, в което влаковете се намират в железопътно депо".Няма и не може да има логично обяснение за това. Влаковата застраховка е аналог на "Каско" при автомобилите. Ако трябва да си го представим, ето го примера: отивате при застраховател, броите му солидна сума пари и се съгласявате полицата да покрива щети само за времето, в което колата ви е заключена в гаража и не пътува.В крайна сметка "Булстрад" получават договор за 20 милиона лева от БДЖ. Това е само един от констатираните проблеми в одитния доклад. Финансовите контрольори на транспортното министерство са проверили общо 28 обществени поръчки на жп превозвача. В тях са открити нарушения при 23 от контрактите.Денят е 26 април 2016 г. Пред Централна гара в София е празно. Разкарани са дори и такситата. Навсякъде има полицаи и служители на Националната служба за охрана с черни очила и слушалки в ухото. Любопитните граждани са изтикани на далечната страна на предгаровия площад.Това, което заинтригуваните минувачи не могат да ви- дят, е как в чисто новата многофункционална спортна зала, разположена вътре в прясно ремонтираната Централна гара, премиерът на България Бойко Борисов бие дузпи на младежи от железничарски футболен клуб.Събитието е част от сценария на тържественото откриване на преобразената срещу 63 милиона лева от кон- сорциум между свързваната с депутата от ДПС Делян Пеевски фирма "Водстрой 98" и "Главболгарстрой" сто- лична гара. Вътре е чисто, дограмата е сменена с енергийноефективна, има нови информационни табла и, както стана дума, сградата разполага с крайно необходимата зала за футбол. Вярно, парите никак не са малко, а основната част от тях са на европейските данъкоплатци.Малко след събитието новите ескалатори на новата гара спират за първи път. Две седмици след това дръвчетата пред сградата изсъхват, защото нямало кой да ги полива. В района пак става мръсно. А съвсем наскоро и пейките по пероните остават без седалки – демонтирали ги служителите на гарата, защото недоброжелателни пътници им отвили болтовете, които вероятно струват от порядъка на 20-40 стотинки.Малкият машинист Христо, голямата далавера и плачевният трагикомичен резултат са част от една и съща история на железничарското ни съвремие, с която можем да проумеем защо по разписанието от 1971 г. "Чайка експрес" е пристигал с два часа по-бързо до Бургас, отколкото днес. А също и защо по времето на Мидхат паша цялата жп линия Варна–Русе е построена за 2 години и 4 месеца (по-бързо от смяната на дограма на една гара днес), въпреки че не е разполагал с еврофондове. Не е ясно как точно напредничавият за времето си османски управник е организирал поръчките по строителството и каква част от бюджета е била открадната.Въпреки щедрото финансиране по предприсъединителни и европрограми у нас не е ремонтирана или изградена нито една цяла жп линия, а само отделни участъци (Пловдив–Бургас, Пловдив–Свиленград). Строителството на железния път от Септември до София и след това до Калотина е отложено в далечното бъдеще, а трасето София–Видин, за което от десетилетие се правят проекти, изобщо няма да го бъде.Заради огромната си задлъжнялост, въпреки многомилионните субсидии всяка година, БДЖ не може да бъде бенефициент на средства по европейските програми. Затова големите пари се изсипват само в релсовата компания НКЖИ (Национална компания "Железопътна инфраструктура"). Оттам отиват при когото трябва.Преглед на договорите, сключени от "Железопътна инфраструктура" в периода 2007–2015 г., показва, че консорциумът "Джисиеф-СК-13-Трейс Рейлинфра Консорциум – София" е спечелил обществени поръчки на стойност 328.1 млн. лв. В консорциума участват италианската "Джи Си Еф" СПА с 69%, "Трейс Груп Холд" с 29%, и "СК-13 Транс- строй" с 1%. На второ място по обем на поръчките от НКЖИ се нарежда държавната фирма ДП ТСВ с договори на стойност 249.8 млн. лева. Покрай обвинението срещу депутата от ДПС Илия Илиев, прокуратурата повдигна завесата как ТСВ (бившите строителни войски) първо печели поръчка на НКЖИ, после по документи я преотдава на частен подизпълнител, а след това работниците на ТСВ свършват работата, но едни пари вече са изчезнали по трасето.На трето място е свързваната с Делян Пеевски "Вод- строй 98" – тя е получила от НКЖИ 197.36 млн. лева. Сред контрагентите е и "ПСТ Груп", която премиерът Бойко Борисов също заподозря за връзки с Пеевски – фирмата е получила договори за 129 млн. лева. Още 79.5 млн. лева са отишли в "Промишлено строителство холдинг", която пък беше собственост на "Водстрой 98".След разследването на Звеното за разследване на железопътни инциденти към транспортното министерство и прокуратурата локомотивният машинист Христо Тиляшев е посочен за основен виновник за катастрофата при Калояновец. Старозагорският окръжен съд го осъжда на 8 години и половина затвор, както и да плати почти 1.5 млн. лева обезщетения за БДЖ и НКЖИ за причинени имуществени вреди (нали помните защо застраховката не покрива тези щети).Пловдивският апелативен съд обаче отмени това решение и заради необсъдени показания. Например, че години преди инцидента за същата жп линия е купено скъпо оборудване, наречено Автоматична локомотивна сигнализация (АЛС). Задачата на техниката за милиони евро е да предотвратява точно такива човешки грешки като вменяваната на Тиляшев. Системата е доставена, нещо било откраднато, днес не работи...


title: Газ от Румъния към България по новия интерконектор ще потече през 2019 г., но може по-рано

maintext:
Теменужка Петкова
Фотограф: Цветелина Белутова
Природен газ от Румъния към България по откритата през ноември междусистемна газова връзка ще потече през 2019 г., но може би и по-рано. Това се разбра от думите на енергийния министър в оставка Теменужка Петкова по време на парламентарния контрол.Причината е в липсата на компресорна станция на румънска територия. Тя трябва да бъде готова през 2019 г., но румънските власти са уверили, включително Еврокомисията, че ще ускорят работата.Сега в случай на криза България може да получава по тази връзка до 4 млн. куб. м на ден, съобщи Петкова.Реален пренос по тръбата ще започне от 1 януари 2017 г. след провеждане на процедура за резервиране на капацитет, каза министърът.Проектът за газова връзка, който започна да се осъществява след газовата криза в началото на 2009 г., беше открит официално на 11 ноември. Пълният му капацитет е 1.5 млрд. куб. м. Това е първата междусистемна газова връзка, която България успява да осъществи със съседите си.

fasttext_language: bg


title: Снимка на деня: Коледа през прозореца

maintext:
1/1 снимки в галерията Сега е разгарът на коледните базари в много градове по света. Кадърът е от този във Франкфурт, Германия.
Още преди коледния базар на Франкфурт да отвори врати за своите посетители, ежедневния камбанен звън на старата църква "Св. Николай" предвещава коледната суматоха. Богато декорираните щандове в сърцето на Франкфурт са сред най-популярните в Германия. На 24-ти декември градът се огласява от едновременния звън на 50 камбани от десет различни църкви. По Коледа вече няма и следа от базара.


title: Стиви Уондър подгрява музикалната анимация "Ела, изпей!" с нова песен (видео)

maintext: Освен над 100 кавъра на любими парчета, изпълнени от симпатични рисувани животни, саундтракът на музикалната анимация "Ела, изпей" ще включва и оригинална песен, записана от Стиви Уондър.Faith е дует с американската попзвезда Ариана Гранде и първият самостоятелно издаден сингъл на живата легенда на R'n'B, фънк и соул музиката от 7 години насам. Снощи Уондър представи песента на американската премиера на филма.Последното парче на Уондър се казваше All About The Love Again по повод повторната кандидатура на Барак Обама за президент на САЩ, а последният му албум - A Time to Love, е от 2005 г. В началото на 2016 г. обаче музикантът обеща нов студиен запис с проектозаглавието Through the Eyes of Wonder.Не е известно дали Faith ще бъде част от него, но песента ще излезе заедно със саундтрака и самия филм "Ела, изпей" на 21 декември. Читателите на "Дневник" пък могат да спечелят 50 билета за предварителна прожекция на филма с новата ни "Киноигра" , която продължава до тази неделя, 11 декември.


description: Това се случва с активната подкрепа на Берлин. Миналия месец външният министър Франк-Валтер Щайнмайер обяви, че страната ще съдейства на турски журналисти, учени и интелектуалци да продължат дейността си в Германия.

title: Германия се превръща в пристан за опонентите на Ердоган


title: Тръмп обеща "сигурни зони" в Сирия

maintext:
Тръмп говори пред привържениците си
Фотограф: Lucas Jackson
[[galwidg:
]]
Избраният президент на САЩ Доналд Тръмп заяви вчера, че правителството му ще създаде "сигурни зони" с цел да подпомогне блокираното в сирийския конфликт мирно население, предаде агенция "Ройтерс"."Ще опитаме да направим това и да помогнем на хората", каза Тръмп на митинг във Флорида пред свои привърженици.2883359"Ще създадем сигурни зони", заяви той. "Ще накараме страните от Залива да платят за тези сигурни зони."Преди това действащият президент на САЩ Барак Обама каза пред репортери, че идеята е трудно осъществима, защото обособяването на сигурни зони ще изисква те да бъдат охранявани от сухопътни сили, припомня БТА.


title: Крушарски заяви, че ще инвестира 16 млн. лева в стадиона на "Локомотив"

maintext:
"Смърфовете" вече подадоха документи с искане за концесия
Фотограф: Архив [LAP.bg]
Собственикът на "Локомотив" (Пловдив) Христо Крушарски заяви, че е готов да инвестира 16 милиона лева в изграждането на нов стадион и тренировъчна база, ако получи на концесия съоръжението в парк "Лаута"."Документите са входирани. В тях е направена разбивка за инвестиция в размер на 16 000 000 лева. С тази сума ще построим стадион по проекта, който представихме преди няколко месеца, ще се изградят още две тренировъчни терена, както и ще се подобри инфраструктурата на целия комлекс. Стадионът ще отговаря на четвърта категория на УЕФА. Сега на ход е местната власт", каза босът на черно-белите пред Plovdivderby.Преди няколко дни ръководството на "смърфовете" поиска стадиона за следващите 35 години. "Железничарите" внесоха всички необходими документи за взимане на концесия, съобщиха от клуба.През 2013 г., когато Веселин Марешки пое управлението на "Локомотив", Община Пловдив даде стадиона на концесия за 10 години. Тогава дори беше съборена трибуна "Бесика" с цел изграждане наново.Марешки, който по собствени думи е бил убеден за пет минути от Бойко Борисов да се захване с "Локомотив", обаче бързо се отказа от пловдивския клуб. Концесията беше развалена, а на мястото на съборената трибуна отскоро е издигната временна.


description: Това е първи успех за българския гросмайстор, който завърши турнира на последното десето място.

title: Топалов завърши турнира в Лондон с първа победа

maintext:
Топалов завърши турнира с една победа, две ремита и шест загуби
Веселин Топалов победи Левон Аронян в последния кръг на силния шахматен турнир "Чес класик" в Лондон.
Това е първи успех за българския гросмайстор, който завърши турнира на последното десето място с две точки.
Топалов записа шест загуби и две ремита в първите си осем партии. В последната 41-годишният русенец игра с черните фигури и принуди Аронян да се предаде на 53-ия ход. Арменецът се класира осми с четири точки, колкото събра и седмият Максим Вашие-Лаграв от Франция.
Уесли Со от САЩ спечели "Чес класик" след реми в последния кръг с Вашие-Лаграв. 23-годишният гросмайстор, който до 2015 г. се състезаваше за Филипините, завърши с шест точки след три победи и шест ремита.
Втори с 5.5 точки остана Фабиано Каруана, следван от Владимир Крамник, Вишванатан Ананд и Хикару Накамура с по 5 точки. Аниш Гири е шести с 4.5 точки.


title: Смазващата доминация на Фуркад продължи и в първия масов старт

maintext:
Фуркад спечели седма победа от осем състезания
Петкратният носител на Световната купа Мартен Фуркад продължи убийствената си доминация от началото на сезона в мъжкия биатлон. 28-годишният французин спечели пета поредна победа и общо седма от осем индивидуални състезания.
Фуркад се оказа непобедим и в първия масов старт за сезона, който се проведе днес в Нове Место.Той записа требъл от победи в чешкия зимен център, след като вчера триумфира в преследването на 12.5 км , а в петък беше над всички в спринта на 10 км. Днешната надпревара на 15 км предложи изключително оспорвана битка, като първите четирима в крайното класиране се събраха в по-малко от десет секунди, а цели 19 биатлонисти финишираха на по-малко от минута зад победителя.Фуркад допусна една грешка във втората си стрелба и не остави съмнения в превъзходството си. Той премина скоростно през последните пет мишени, което му осигури комфортен аванс пред преследвачите и спокойна последна обиколка.Втори с изоставането от 8.3 секунди завърши Симон Шемп. Германецът направи два пропуска - по един в първите си две преминавания през стрелбището. Той пристигна десети на последната стрелба, но се справи блестящо с петте мишени и с бягането по финалната обиколка.Руснакът Антон Бабиков допълни почетната стълбичка с пасив от 9.4 секунди и една грешка. Той изпревари чеха Ондрей Моравец с едва 0.3 сек. и украинеца Дмитро Пидручни само с 0.8 сек.Единственият български участник в първия масов старт Владимир Илиев се нареди 28-и от 30 състезатели. Той сбърка четири пъти на стрелбището - по веднъж във всяка една от стрелбите.В генералното класиране Фуркад има 468 точки и огромен аванс от 158 точки пред руснака Антон Шипулин и 160 точки пред Йоханес Бьо от Норвегия. Легендарният Оле Ейнар Бьорндален е четвърти с 258 точки.


description: Това прие правната комисия на първо четене с изменения в Закона за държавната собственост.

title: Случаят с "Царските конюшни" провокира промяна за по-малко права на областните управители

maintext:
Веселин Пенев
лицата, едното от които контролира другото лице или негово дъщерно дружество; лицата, чиято дейност се контролира от трето лице; лицата, които съвместно контролират трето лице; съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително).
Когато данъчната стойност на държавен имот е над 10 хил. лв., за да прекрати собствеността върху него, областният управител трябва да получи съгласието на директора на Агенцията за приватизация и следприватизационен контрол. Това прие правната комисия на първо четене вчера с изменения в Закона за държавната собственост. Вносители на проекта са Министерския съвет. Измененията са аргументирани със скандалната сделка с "царските конюшни" в центъра на София. Заради нея областният управител на Софияподаде оставка.Законът въвежда още едно ограничение -Понятието за свързани лица, което се въвежда в Закона за държавната собственост е взаимствано от Закона за публичното предлагане на ценни книжа. Това предизвика въпрос от Чавдар Георгиев (БСП), който поиска да разбере защо се ползва точно тази дефиниция. Той зададе въпроси и за целесъобразността на предлаганите изменения - колко сделки на година има с държавни имоти и ще има ли капацитет Агенцията за приватизация и следприватизационен контрол да се справи с новите й правомощия.Вносителите на проекта обясниха, че не могат да кажат колко точно сделки на година имат областните управители с държавни имоти, но заявиха, че не са много, тъй като държавата няма много имоти. Това означавало също, че и на агенцията няма да й трябва по-голям от сегашния капацитет, освен това тя не е възразила на предложенията, което означавало, че ще могат да се справят с новите си правомощия.За дефиницията на "свързани лица" отговор на Георгиев даде председателят на комисията Данаил Кирилов. Той припомникогато депутатите са търсили унифициране на понятието. Според Кирилов това в Закона за публичното предлагане на ценни книжа е "най-модерното и актуално понятие и е по-добре да се използва то, отколкото дефиницията в параграф 1 на Търговския закон." (бел. ред. според цитирания текст свързани лица саХристиан Митев от Патриотичния фронт заяви, че неговата партия ще подкрепи проекта, който бил "навременен, даже малко закъснял". В крайна сметка с 11 гласа "за" и без гласували "против" и "въздържал се" проектът бе подкрепен на първо четене.


description: Очакват премиерът да бъде посочен от ГЕРБ

title: Реформаторският блок взе мандат за съставяне на правителство (видео)

maintext:
Реформаторският блок прие мандата от президента Плевнелиев
Фотограф: Надежда Чипева
Нормално и естествено е министър-председателят да е от ГЕРБ, каза още Христов
Реформаторският блок взе третия мандат за съставяне на правителство от президента Росен Плевнелиев. В президентството дойдоха заместник-председателите на СДС Румен Христов и Костадин Марков, Борислав Великов (БНД), и Александър Христов (БЗНС). Представители на другите партии в Реформаторския блок – НПСД и ДБГ, нямаше.Нормално и естествено е министър-председателят да е от ГЕРБ, каза още Христов. "За нас отговорността е огромна, искам да кажа, че автентичната десница не е получавала мандат от 19 години", заяви Румен Христов след разговор с президента Росен Плевнелиев.Христов добави, че Реформаторите не виждат причина за предсрочни избори, а съставянето на следващият кабинет след изборите нямало да е по-лесен.Президентът Росен Плевнелиев каза на представителите на РБ, че се много се радва да ги види. "Намираме се в конституционна процедура, в която президентът ще връчи третия и последен мандат за съставяне на правителство в това НС. Заслужава си да опитаме", заяви Плевнелиев."Както самият аз казах, понякога и 1% шанс може да бъде 100%, така че си заслужава да опитаме. Още повече в светлината на рекордния брой кризи, които се разиграват около нас в региона и по света. Затова за мен е чест да ви връча този мандат и ще се радвам да бъдат положени усилия за неговото реализиране", каза още Плевнелиев при физическото връчване на третия мандат.Срокът, в който трябва да стане ясно ще има ли ново правителство, е понеделник. Ако дотогава няма осигурена подкрепа, РБ ще върне мандата. От Блока пак ще направят консултации с "Обединените патриоти", ГЕРБ, БДЦ и независими депутати. "Ще се опитаме да намерим мнозинство, което да гарантира управлението на страната, така че то да бъде стабилно, предвид ситуацията в света, атентатите в Турция и най-вече предвид сложната обстановка около Хитрино", каза Румен Христов след заседанието на Изпълнителния съвет и парламентарната група на Блока."Нищо не пречи да предложим използването на мандата основно от ГЕРБ, с посочен министър-председател от тях, разбира се, с наше съгласие. Основна конструкция от ГЕРБ, а защо не и с лек ремонт този кабинет да продължи да работи", коментира по-рано пред "Нова телевизия" Христов.Лидерът на СДС Божидар Лукарски обаче заяви пред Би Ти Ви, че Бойко Борисов е най-подходящ за премиер.


description: "Левски" постигна трудна, но важна победа срещу "Славия". Сините се наложиха с 1:0 в софийското дерби с гола на Мехди Бурабия.

title: "Левски" взе трудна победа срещу "Славия"

maintext:
[LAP.bg]
"Левски" постигна трудна, но важна победа срещу "Славия". Сините се наложиха с 1:0 в софийското дерби с гола на Мехди Бурабия в 83-ата минута.Воденият от Елин Топузаков отбор се вдигна след двете си поредни загуби. "Левски" събра 37 точки и е втори на шест от водача "Лудогорец", който е с мач по-малко. "Славия" е 11-и със 17 точки.И с тази среща се продължи тенденцията за намаляване на зрителите на "Георги Аспарухов".Ключов момент се оказа изгонването на Сердер Сердеров в 69-ата минута. Футболистът на "Славия" получи жълт картон за оспорване, при което блъсна ръката на съдията Николай Йорданов и веднага беше изгонен.Първото полувреме беше постно без опасности пред двете врати. Едва в края Бабатунде Адениджи получи извеждащо подаване, но Георги Петков пръв стигна до топката и улови.През втората част "Левски" започна да атакува по-упорито. Адениджи изпусна отлична възможност, като след извеждащо подаване отблизо стреля над вратата.След изгонването на Сердеров сините още по-уверено се насочиха напред. В 83-ата минута след атака от дясно резервата Хеан Деса подаде добре и непокритият Бурабия със силен удар засече във вратата.


title: Кубрат Пулев заяви, че Джошуа и Кличко не са нещо повече от него

maintext:
Българинът не страда от липса на самочувствие
[LAP.bg]
Няма непобедими. Аз винаги вярвам в себе си. Знам какво мога и знам, че другите не са с нищо повече от мен. Ще продължавам да се боря, да следвам целите си, да работя упорито и да вървя напред", коментира Пулев.
Той обясни и защо преговорите за мач с Джошуа преди месец се провалиха.
Кубрат Пулев заяви, че е уверен в себе си и не се страхува от звездите в свръхтежката категория в бокса като Антъни Джошуа, Владимир Кличко и Дионтей Уайлдър.На 3 декември българският боксьор победи Самюел Питър в три рунда в "Арена Армеец" и така се превърна в главен претендент за световната титла във версия IBF, която в момента е притежание на Антъни Джошуа.Преди двамата да се изправят един срещу друг обаче, британецът трябва да защити пояса си срещу Владимир Кличко."Обичам предизвикателствата. Винаги е било така. Те ме карат да се чувствам жив, да се чувствам щастлив."Не е сериозно да имам месец за подготовка и да се очаква от мен да кажа "да". Говорим за двубой за световна титла. Натрупах доста опит и не бих направил компромис. Световен шампион се става с дългосрочна, целенасочена и пълноценна подготовка. Ще участвам в подобна битка тогава, когато е направено всичко необходимо, за да мога аз да се чувствам напълно и абсолютно подготвен, и сигурен в себе си", каза българинът.


title: Евакуацията от Алепо беше подновена, а след това отложена

maintext:
в Алепо и две шиитски села е отложена до ново нареждане заради
липса на гаранции за сигурността на извежданите от двете села Фуа и Кефрая". Директорът на центъра Рами Абдел Рахман уточни, че прекратяването се дължи на нападението от въоръжени мъже на двайсетина автобуса, изпратени за евакуациите.
Автобуси започнаха да влизат в бунтовническия анклав в град Алепо, за да бъде подновена евакуацията оттам, предадоха "Ройтерс" и "Франс прес".Колоната от превозни средства е влязла в кварталите Забдие, Салахедин, Ал Машад и Ал Ансари. Процесът се следи от представители на Червения кръст и Червения полумесец, съобщава БТА.Няколко часа по-късно Сирийският център за наблюдение на човешките права, цитиран от "Франс прес", обяви, че евакуациятаФуа и Кефрая са обсадени от бунтовниците и са под контрола на проправителствени сили. Забадани и Мадая са в ръцете на бунтовниците и са обсадени от проправителствени сили и бойци от Хизбула.Смята се, че в анклава в Алепо има 40 хил души.


title: Как пожарен кран се оказа част от зоната за пушене на заведение на бул. "Витоша"

maintext:
Разликата във вида на столовете се дължи на факта, че преди няколко дни пицарията ги е сменила, научи "Дневник".
"Наглостта на заведенията по пешеходния булевард "Витоша" минава всякакви граници. Явно не им стига, че общината и бившият гл. арх. Петър Диков им разрешиха да окупират с тенти и тежки конструкции единствената пешеходна зона на София, а тръгнаха да ограждат и хидрантните мрежи, които са поставени, за да спасяват човешки животи", пише неправителствената организация.
Оттам посочват, че се надяват на бърза реакция от Столичния инспекторат и за проверка от тяхна страна. Организацията застава зад намеренията на главния архитект Здравко Здравков "за преразглеждане на нормативите и тротоарното право на самозабравилите се собственици на заведения".
"Безобразията на бул. "Витоша" продължиха твърде дълго и станаха твърде много, за да продължим да ги толерираме", коментират още от "Спаси София". Според тях са необходими мерки за "преосмисляне на градските пространства, които не са за заведенията, а за хората".
"Недопустимо е Столичната община да не може да се справи с този проблем вече толкова години. Госпожо Йорданка Фандъкова, ако сегашният директор на Столичен инспекторат - Веска Георгиева, не може да се справи, е време да си ходи и да бъде назначен заинтересован, компетентен и проактивен човек."
Собственик на пицарията е "Тавите 3" ЕООД. Справка в Търговския регистър за собствеността й отвежда до Станислав Иванов Начев (Собственик на "Тавите 3" е "
, а то от своя страна е собственост на
). Името му стана известно преди шест години, когато МВР и НАП се похвалиха с акция за разбита
Според
Станислав
Неправителствената организация "Спаси София" разпространи снимка от заведение в центъра на София - на пешеходната част на булевард "Витоша", на която се вижда как то си е "присвоило" и уличен пожарен кран. След като бе въведена забраната да се пуши на закрити места, много от заведенията намериха начин да заобиколят закона, като оградят няколко маси, разположени пред него, с найлонови прегради, където поставят и печки, за да може през зимата да се седи там и да може да се пуши.Такъв е случаят и с разпространената днес снимка от "Спаси София". "Дневник" провери на място и се оказа, че снимката е от пицария "Уго".Акантус сити" ЕООД, което се притежава от "Морет" ЕООДСтанислав Начевмащабна организирана престъпна група за точене на ДДС. Тя стигна до братята Станислав и Радослав Начеви, пише " Капитал ".фирмения регистър ДАКСИНачев участва в управлението на 43 фирми и е бил в ръководството на 88 заличени фирми. Освен това е собственик на 16 еднолични дружества с ограничена отговорност."Дневник" ще търси коментар от собственика на пицарията и от общината.


title: След Алепо кръвопролитията в Сирия ще продължат в Идлиб

maintext:
Фотограф: Sana
Битката за Алепо угнети света, но това далеч не е единственият активен фронт в разкъсваната от война Сирия.Една от следващите цели на силите на сирийския президент Башар Асад вероятно ще бъде сърцето на контролираната от бунтовници територия, съседната провинция Идлиб.Намиращата се западно от Алепо провинция е бастион на сирийския клон на "Ал Кайда". Там са се събрали десетки хиляди бунтовници, много от които са избягали от други части на страната, така че е възможно Идлиб да стане сцена на по-големи кръвопролития, отколкото Алепо.Провинцията граничи с Турция и се намира само на няколко километра северно от Хама - централна провинция и ключова отбранителна позиция на крайбрежните бастиони на Асад и на намиращите се наблизо руски военни бази Запитан какъв ще е следващият му ход, Асад намекна, че"Кой ще бъде следващият град зависи от това в кой град има най-голям брой терористи и в кой град има най-голяма възможност те да бъдат подкрепени логистично от други страни", каза той пред руски медии в интервю, дадено миналата седмица в Дамаск."В момента има преки връзки между Алепо и Идлиб заради присъствието на " Джабхат ал Нусра " (фронт "Ал Нусра") във и около Алепо и Идлиб", каза той, използвайки старото име на местния клон на "Ал Кайда", който по-рано тази година скъса връзките си с групировката майка и се прекръсти на "Джабхат Фатах ал Шам".Той добави, че решението за това какво следва ще бъде взето след обсъждане със съюзниците му Русия и Иран Загубата на град Джиср аш Шугур в най-западната част на Идлиб през лятото на 2015 г., а с него и на цялата провинция, накара Русия да се притече на помощ на силите на Асад, след което обърна хода на войната в негова полза.През последните две години, докато Асад следваше политика на обсади и локални примирия, за да предизвика капитулации, хиляди бунтовници и поддръжници на опозицията бяха депортирани към Идлиб. Това насилствено заточение според мнозина е пресметнат ход, целящ да събере всички бойци на едно място, където по-късноПровинцията приюти хиляди ислямистки бойци, изповядващи в различна степен екстремистка идеология, които дойдоха със семействата си от централния град Хомс и предградията на Дамаск, след като капитулираха под натиска на правителствените сили.В обичайна гледка се превърнаха мъже, които са били принудени да напуснат обсадени и бомбардирани градове, да бъдат посрещнати в Идлиб като герои, докато слизат от зелени автобуси с преметнати през рамо автомати."Правителството иска да подготви психически хората за идеята, че Идлиб ще е сирийският Кандахар ", каза Ибрахим Хамиди, журналист, който отразява събитията в Сирия за саудитския в. "Хаят".Той има предвид афганистанската провинция Кандахар, където бе базирано войнственото правителство на талибаните, управлявало от 1996 до 2001 г. Според Хамиди наличието на толкова много ислямистки бойци ще послужи за оправдание на правителството и неговите съюзници да предприемат масирано настъпление.В тази провинция има най-голяма концентрация на бунтовници. По данни на Института за изучаване на войната там има над 50 000 бойци, събрани под шапката на организацията "Джаиш ал фатах" ("Армия на завоеванието"), която е предвождана от клона на "Ал Кайда".Използвайки Идлиб за плацдарм, групировката разкъса за кратко през август правителствената блокада на Източно Алепо.Идлиб е един от малкото региони в Сирия, където няма присъствие на "Ислямска държава" и на правителствени сили, с изключение на две малки шиитски градчета под контрола на правителството.Провинцията граничи с Турция - ключов спонсор на сирийските бунтовници - и с крайбрежната провинция Латакия, крепост на правителството. Достъп до турската граница означава, чеЙезид Сайиг, старши сътрудник в Близкоизточния център "Карнеги" в Бейрут, каза, че основен фактор в битката за Идлиб ще бъде ролята на Турция, тъй като опозицията оцелява благодарение на постоянното снабдяване с нови запаси от Турция.Той допълни, че ако Турция реши по някаква причина - евентуално като част от споразумение с Русия - да намали тази помощ, тогава турската граница с Идлиб ще стане като йорданската граница с Дараа, където въоръжената опозиция има много малко възможности да предприеме сама действия или да оцелее за дълго.Членове на опозицията се страхуват, че правителството и руските военни самолети ще бомбардират Идлиб под претекста, че е бастион на свързани с "Ал Кайда" екстремисти. Ръководството на "Фатах ал Шам" е базирано там, което може би ще накара западните сили да бъдат по-склонни да си затворят очите за масова военна кампания срещу провинцията.От юли 2015 г. американски самолети убиха някои от най-високопоставените фигури на "Ал Кайда" в Идлиб, включително родения в Кувейт Мохсен ал Фадли, Санафи ал Насър от Саудитска Арабия и Ахмед Салама Мабрук от Египет, който загина в началото на октомври.Те са част от това, което американски представители наричат "Хорасан" - групировка, която Вашингтон описва като вътрешен клон на "Ал Кайда", който планира нападения срещу Запада.каза Хасан ал Дугаим, базиран в Турция сирийски проповедник и изследовател. Той е роден в Идлиб и е живял там през по-голямата част от живота си до миналата година. Сирийският град Ракка е столицата на самозвания халифат на "Ислямска държава". Идлиб изпълнява подобна функция за "Ал Кайда".Ал Дугаим каза, че сирийското правителство се надява наличието на толкова много бойци от различни групировки да доведе до вътрешни междуособици. Но въпреки постоянния приток на бойци такива конфронтации са рядкост.Фейсал Итани от Атлантическия съвет е на същото мнение."Събирайки на едно място враждебно настроени групи, сред които екстремисти, на практика концентрирате проблема на едно място", каза той. "Когато това бъде направено, режимът ще поведе кампания натам и никой няма да може да вдигне толкова шум, че да предизвика международни реакции." /БТА


description: Най-вероятно причините са технически. Рано е още да има отражение от политическата криза.

title: България е сред трите европейски страни със спад в продажбите на нови коли през ноември

maintext: България е сред трите страни от ЕС със спад в продажбите на нови коли през ноември, показват разпространените днес данни на Асоциацията на производителите на автомобили в Европа (АСЕА). През миналия месец сделките в страната са 1983, или със 7.1% по-слаби от ноември 2015 година.Спадът идва след две години непрекъснат ръст. Най-вероятно причините са технически - забавени доставки или пък липса на голяма поръчка, каквато е имало през ноември миналата година. "Пазарът се движи основно от покупките от корпоративни клиенти и в зависимост от тях има пикове и спадове", коментира за "Дневник" генералният директор на "Рено Нисан България" Оливие Жан.Сред техническите причини той спомена и прехвърлянето на приключващи лизингови сделки от ноември към декември. Според Оливие Жан е рано да се твърди дали фактор е политическата криза в страната, тъй като България е с правителство в оставка едва от 14 ноември. Иначе добрата новина е, че за единадесетте месеца на годината продажбите на нови автомобили са се повишили с близо 8%, формирани от 22 815 сделки.Поглед към данните на АСЕА за пазара в страните от ЕС показва, че траен спад в търсенето има в Холандия - 20 на сто за ноември и 8.6% от началото на годината. През миналия месец с 20% по-малко коли са купени и в Ирландия, но за единадесетте месеца ръстът е 17.4%.От големите пазари през ноември най-сериозно скача търсенето в Испания (13.5%), Франция (8.5%), Италия (8.2%), Великобритания (2.9%) и Германия (1.5%). Купените в страните от ЕС 1 148 618 нови автомобила са с 5.8 на сто повече от същия месец на 2015 г.За единадесетте месеца продадените леки коли за 13.5 милиона, което е ръст от 7.1% . Тук отличници сред държавите с най-високо търсене са Италия (16.5%), Испания (11.1%), Франция (5.0%), Германия(4.6%) и Великобритания (2.5%).Поглед към автомобилните марки показва ръст в продажбите от началото на годината почти при всички. Леко отстъпление има при "Нисан" (-1.1%) "Фолксваген" (-0.4%) и "Ситроен" (-0.2%). Голям е сривът при "Шевролет" (-31.2%), който е обясним предвид решението на "Дженерал мотърс" да спре да предлага в Европа по-голямата част от гамата. Криза се забелязва и при "Мицубиши" (-12.3%)."Фолксваген" 1 524 414 (-0.4%)"Рено" 971 417 (+12.8%)"Форд" 948 506 (+3.7%)"Опел/Воксъл" 905 610 (+5.9%)"Пежо" 785 928 (+3.0%)"Ауди" 745 246 (+8.0%)"Мерцедес" 742 641 (+14.1%)БМВ 720 330 (+11.5%)"Фиат" 683 782 (+15.7%)"Шкода" 583 127 (+6.9%)* - За първите единадесет месеца на годината по данни на АСЕА


description: Тази сутрин се разбра, че руски военен самолет с 93 души на борда се разби в Черно море малко след излитането му от Сочи към военно-въздушната база в сирийския град Латакия.

title: Плевнелиев изпрати съболезнования на Путин за жертвите на самолетната катастрофа

maintext:
Президентът Росен Плевнелиев
Фотограф: Георги Кожухаров
прессекретариатът на президента.
уски военен самолет с 93 души на борда се разби в Черно море малко след излитането му от Сочи към военно-въздушната база в сирийския град Латакия. Няколко часа след съобщението за катастрофата и след започването на спасителната операция, Руското министерство на отбраната заяви, че "не са намерени оцелели".
Повече за трагичния инцидент четете тук
Държавният глава Росен Плевнелиев изпрати днес съболезнователно писмо до президента на Русия Владимир Путин по повод разбилия се край Сочи руски самолет, съобщи"Mоля приемете моите и на целия български народ съболезнования за загиналите в самолетната катастрофа с военен самолет прелитащ над Черно море руски артисти, журналисти и военнослужещи. Навръх светлия празник Коледа, който българите празнуват днес, нашите сърца скърбят заедно с Вас, с близките на загиналите и с целия руски народ", заявява президентът.В съболезнователното си писмо българският държавен глава подчертава, че болката от загубения човешки живот е споделена и че тя ще направи приятелството между българския и руския народ още по-силно.Тази сутрин се разбра, че р


title: С децата по празниците

maintext:
Фотограф: Видка Атанасова
На 23 декември от 17.30 часа бургазлии са поканени да видят звездите отблизо. На терасата на Казиното ще бъдат поставени модерни телескопи, съобщиха от Общината, а преди това бургаските изследователи на Вселената ще се срещнат, за да разменят идеи и ще отбележат петгодишнината от създаването на школата по астрономия към природоматематическата гимназия в града.
СОФИЯ
На 26 декември ще се състои традиционният Регионален фолклорен събор "Зимни празници". Читалище от общината и самодейци
ще представят зимен обред или фрагмент от обичай - Ивановден, Бабинден, Игнажден, Коледа и други. Празникът има конкурсен характер и за най-добре представилите се ще има награди.
КЮСТЕНДИЛ
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg от 19 часа балетът по известната приказка на Братя Гримот Александър Йосифов ще оживее на сцената на Зала 1 на Националния дворец на културата. Участват балетът на Държавна опера – Русе и Балетна школа Vaya Dance Studio. Музиката на спектакъла е дело на проф. Александър Йосифов, а хореографията на прима-балерината и директор на Русенския балет Силвия Томова. Приказните костюми, издържани в концепцията на "Уолт Дисни", са изработени от Първолета Чавдарова – Летиция, а сценографията на Иван Токаджиев.Билети можете да откриете на касите на Билетен център-НДК и в мрежата на Ticketportal на цени от: 10, 15, 20, 25 лв., както и семейни пакети от 44 лв. (4 билета), 55 лв. (5 билета) и 66 лв. (6 билета).Празнична програма е подготвил детския научен център Музейко за периода, в който децата са във ваканция. Ето и програмата:има занимания, за които не е необходимо предварително записване и са включени в билета: от 11:00 - 16:00 Направи си приятелче - коледарче (подходящо за деца над 4 г.)празничен коледно-новогодишен базар е разположени на централния площад.образователни дисплеи са разположени в залата за временни изложби на Екомузея и са част от инсталацията на WWF-България Рибен буквар 2.0., която е своеобразен наръчник за избор на морска храна.Интерактивните игри учат потребителите как да избират морските храни, които консумират, без това да нанася вреди на водните екосистеми. Игрите са насочени към аудитория от различни възрасти и освен занимателни, са и възпитателни. Посетителите могат да се включат в благотворителната кампания на WWF, като си купят плюшена играчка панда, брошка есетра, 3D пъзел рис.фондация "Изиарт" организира художествени ателиета в Софийска градска художествена галерия От 10 до 17 часа децата ще научат различни техники, стилове и жанрове, вдъхновени от изкуството на големите български художници. На края на обучението всяко дете ще измайстори годишен календар със своите картини.от 10 до 17 часа фондация "Изиарт" кани децата на етнографски ателиета в галерията на държавния архивГодишна изложба на кюстендилските художници се открива в художествената галерия "Владимир Димитров-Майстора", от 17.30 часа, съобщиха от галерията.


description: "Ако удвоим ресурса, над 700 хил. души ще се възползват от ефектите и ползите на програмата", изтъкна регионалният министър в оставка Лиляна Павлова.

title: Кабинетът предложи на парламента да увеличи с 1 млрд. лв. програмата за саниране

maintext:
Фотограф: Георги Кожухаров
Правителството в оставка предлага на Народното събрание да подкрепи продължаването на програмата за саниране и да увеличи финансовия ѝ ресурс с още 1 млрд. лв. до 2 млрд. лева. Днес кабинетът одобри доклад на регионалния министър Лиляна Палвова за изпълнението на Националната програма за енергийна ефективност на многофамилните жилищни сгради.Към 31 декември 2016 г. прогнозната стойност на сключените договори по програмата ще достигне 953 072 604.35 лева, показват анализът и данните на Българска банка за развитие (ББР). Към края на годината ще бъдат разплатени суми в размер на 391 354 454.61 лева. Разчетите показват, че са достигнати границите, до които ББР може да поема ангажименти за плащания. Затова и се предлага финансовият ресурс на програмата да бъде увеличен на 2 млрд. лв., посочва правителствената информационна служба.След заседанието на кабинета пред журналисти регионалният министър Лиляна Павлова заяви, че увеличаването на бюджета на програмата ще помогне през следващата година да се гарантира изплащането за сградите, които са кандидатствали и са в процес на реализация. "Над 440 вече са сградите, които са в реален процес на изпълнение и строителство, 120 са завършени, още за 800 сгради вървят тръжни процедури на различни етапи", отчете Павлова, цитирана от агенция "Фокус".Тя посочи, че до момента в изпълнението на саниранията са участвали над 570 малки и средни фирми, а възползвалите се домакинства са над 340 хиляди. С това по думите ѝ е създадена заетост и е постигнат безспорен социален ефект. "Ако удвоим ресурса, над 700 хил. души ще се възползват от ефектите и ползите на програмата", смята Павлова. Тя изрази надежда парламентът да увеличи бюджета на програмата, така че следващото правителство да я продължи.В мотивите програмата да бъде продължена и догодина се посочват: стабилната нормативна осигуреност; реална стъпка за нова инвестиционна политика за енергийна ефективност на сградите; енергийни спестявания с дългосрочен ефект и за цялостни технически решения за обновяване на жилищните сгради в България; мярка с национален мащаб, чрез която възможностите за финансиране достигат до собствениците в жилищните сгради в цялата страна, и др.


title: МОН намери 11 нарушения в заседанието, на което беше сменен ректорът на Медицинския университет

maintext:
Административният съд и МОН не признаха възраженията на Вихра Миланова срещу избора на нов ректор.
[Медицински университет София]
Проверката е направена от Звеното за вътрешен одит на МОН, като тя е била разпоредена от министъра на образованието Меглена Кунева още преди това провеждането на заседанието, тъй като тогава действащият ректор Вихра Миланова оспорваше легитимността му.
Нарушенията, които одиторите на просветното министерство са открили са предимно бюрократични и са издали препоръки за подобряване на документацията от общите събрания на МУ-София по принцип. Общото събрание обаче не е обявено за нелегитично, както твърдеше бившият ректор и застъпниците й, и След скандалите около Общото събрание на Медицинския университет-София, на което изненадващо беше отстранен досегашния ректор проф. Вихра Миланова и на поста беше назначен проф. Виктор Златков, проверката на Министерството на образованието откри 11 нарушения в документацията от събранието на 11 октомври.Проверката е направена от Звеното за вътрешен одит на МОН, като тя е била разпоредена от министъра на образованието Меглена Кунева още преди това провеждането на заседанието, тъй като тогава действащият ректор Вихра Миланова оспорваше легитимността му.Нарушенията, които одиторите на просветното министерство са открили са предимно бюрократични и са издали препоръки за подобряване на документацията от общите събрания на МУ-София по принцип. Общото събрание обаче не е обявено за нелегитично, както твърдеше бившият ректор и застъпниците й, и същото постанови в началото на декември и Върховния административен съд по жалбите им
Одиторите на МОН са констатирали
на Общото събрание по протокол
в изборните бюра. В доклада на Министерството е записано, че не може да се прецени доколко бюлетината за избор на нов ректор отговаря на изискванията от Правилника за устройството на университета, тъй като
. Не е предоставена и информация
на Общото събрание, както и кой е бил отговорен за съхранението.
Одиторите на МОН са установили, че в състава на Контролния съвет на МУ-София не е бил включен представител на Студентския съвет. Освен това
не е бил предоставен документ, че проф. Ваньо Митев е бил упълномощен от членовете на Академичния съвет да насрочи и ръководи заседанието на Общото събрание от 20 септември 2016 г. Проф. Митев е предал болничен лист за периода от 14 до 27 септември 2016 г. На ръководеното от него заседание Академичният съвет прекратява неправомерно дисциплинарно производство.
Общото събрание е гласувало състав и председател на изборна комисия, различни от определените от Академичния състав от 20 септември 2016 г. Не е спазено изискването 10 календарни дни преди Общото събрание в канцеларията на ректора на МУ-София да се депозират кандидатурите за ректор и да се предоставят на Комисията по кандидатурите.
Друго нарушение е, че според Правилника за устройството и дейността на МУ-София, дейността на Академичния съвет се регламентира с приети от него вътрешни правила. Одиторите са били уведомени писмено, че такива правила не са били изготвяни. Пак според Правилника за устройството и дейността на МУ-София, заседанията на Общото събрание са публични, освен ако то не реши друго, но в протокола от заседанието от 11 октовмри 2016 г. не е споменато заседанието да е закрито. Въпреки това на него не бяха допуснати медии и външни лица и то се проведе под строга охрана и заключени врати.
Като част от одита е била проверена и документацията по текущи и приключили процедури за придобиване на научни звания и за заемане на академични длъжности. Били са установени 5 нарушения, сред които ограничаване правата на докторанти извън МУ-София да кандидатстват за академичната длъжност "асистент".
Междувременно Министерство на образованието и науката спря процедурата по запор на сметките на висшето училище.


title: Полицията отцепи спирка в София заради изоставен куфар

maintext:
1/6 снимки в галерията Заради изоставен куфар е отцепен районът на спирката на Спортната палата в посока СУ. Част от градинката също.
Фотограф: Георги Димитров


title: Този парламент няма да приеме антикорупционния закон

maintext:
Фотограф: Георги Кожухаров
Антикорупционният закон, известен като закона на вицепремиера Меглена Кунева, отпадна от програмата на правната комисия и на парламента. Той няма да бъде гласуван в рамките на 43-ото Народно събрание.
Това се случи след предложение на депутатите от ДПС, БСП и Патриотичния фронт, които на заседанието на правната комисия поискаха проектът да отпадне заради малкото оставащо време на парламента.
Срещу това остро реагира Димитър Делчев от Реформаторския блок, който обвини представителите на трите партии в това, че се страхуват от борбата с корупцията. В залата бе и вицепремиерът в оставка Меглена Кунева, която заяви, че проектът е бил подкрепен на първо четене със 130 гласа, което е солидна подкрепа, и призова депутатите все пак да започнат обсъждането му на второ четене, за да може този парламент да отчете успех в борбата с корупцията.
П
ри първото гласуване днес от ГЕРБ и Реформаторския блок 8 души бяха "за" включването на проекта в дневния ред на комисията, а "против" бяха депутатите от ДПС и БСП, а Патриотите се въздържаха.
Делчев поиска прегласуване, защото Патриотичният фронт е подкрепил проектозакона на първо четене. След повторния вот обаче гласовете на въздържалите се и тези "против" бяха с един повече от тези на подкрепящите включването на точката в дневния ред и така тя отпадна.
След това Кунева заяви, че все пак това може би е по-добрият изход за проекта, защото е съществувал риск текстовете да бъдат окастрени. Тя заяви обаче, че е разочарована.
Проектът, който предвиждаше създаването на антикорупционен орган, наречен Национално бюро. Той трябваше да обедини - Комисията за конфликт на интереси, Боркор, звено от Сметната палата и Комисията за отнемане на незаконно придобито имущество.
След първия му провал в парламента, бяха въведени изменения, свързани с повече правомощия на бюрото - да може да иска разкриване на банкова, застрахователна и данъчна тайна, да има достъп и до базата данни на Централния кредитен регистър. Така шест месеца, след като още на първо четене първият проект беше отхвърлен, редактираният текст беше внесен отново и в края на май премина успешно първо четене.
Миналата седмица председателят на правната комисия Данаил Кирилов заяви пред "Дневник", че се търси политическа подкрепа за приемането на проекта. Затова и бяха насрочени две извънредни заседания на комисията преди празниците.Проектът беше първа точка, но след предложението на левицата и ДПС, депутатите прекараха близо час и половина в обсъждане на това дали да обсъждат закона. В един момент Кирилов даде думата на вицепремиера Меглена Кунева, за да призове народните представители за подкрепа.Подробности очаквайте по-късно на www.dnevnik.bg


title: Карай ски само по гащи и още 202 предизвикателства за пътешественици

maintext:
Преглед на оригинала
203 идеи за пътешественици е една чудесна идея за коледен подарък за приятели.
[-]
втори на идеята и текста са Ивалина Ненова, Мария Ангелова и Марина Гърбева. Илюстрациите са на Ирина Пенева, а още десетки хора са допринесли за книгата с идеи, подкрепа и вдъхновение.
"Искахме да надградим това, което сме правили до момента като книги за пътуване ( "50 места, които да посетите в България" ) и да провокираме хората не само да откриват България, но и да променят начина си на пътуване изобщо. Предизвикателствата в книгата са така отправени, че неусетно да започнеш да правиш неща, за които не си и подозирал, че можеш", разказват пред "Дневник" Мария и Ивалина, автори и в
Те, двете, са
Потопи се в топъл минерален басейн на открито, докато вали сняг. Излез извън обхват за 24 часа. Изкъпи се във водопад. Отбележи международния ден на пикника. Отиди на пътешествие назад към корените си. Посети четирите най-крайни точки на България. Повози се на теснолинейката. Карай ски или сноуборд само по гащи.Това са едва 7 от "203 предизвикателства за пътешественици". Това е не просто книга и не просто за четене, а... за изпълняване. Новата книга на авторите на "50 места, които да посетите в България" за 2015 и 2016 г. е за:Всеки, който смята, че вече е опитал всичко.Всеки, който се страхува да опитва нови неща.Всеки, който мисли, че не може.Всеки, който обича пътуването, новите неща в живота и самия живот.Всеки изморен, зает, сериозен, консервативен, разочарован или тъжен човек - който има нужда от малко промяна.Тази книга предизвиква не само на пътуване по света, а и навътре в себе си. Защото днес хората все повече пътуват и все по-малко това ги променя. Книгата дава идеи за дестинации и нови преживявания, но повече от всичко предизвиква човек да отвори съзнанието си за всички вълнуващи възможности, които има, но рядко използва.И преди да се впуснеш в своето лично приключение... направи си теста "Какъв пътешественик си?" . Тестът е специално разработен за книгата от психолога Илина Начева, аА на създадената фейсбук страница на книгата се приемат и предизвикателства от читателите й.сайта за пътешествия NasamNatam.com."На работа и в свободното си време правим горе-долу едно и също – пътуваме, забавляваме се и споделяме вдъхновението си с другите, защото и двете много говорим и не можем да се сдържим да не разкажем веднага къде-какво-кога", казват.Обичат непознатите места, новите приятели, открити случайно по пътищата на планетата, интересните ястия и пейките с красиви гледки."В екипа на книгата непрекъснато се предизвикваме едни други. Ако някой замине на ваканция, получава списък с предизвикателства, които трябва да изпълни на място. Например, "в САЩ отиди на традиционно барбекю с къмпинг край езеро, в Рио де Жанейро ритай футбол с местните на плажа..." ей такива работи", споделят Ивалина и Мария.изпълнили лично повечето предизвикателства (в галерията можете да разгледате 12 от тях), някои пък са си запазили за бъдещите пътешествия.Разказват за любимите си и онези, които най-много са ги променили.(помага за помитане и подреждане на мислите): Ивалина го е правила за 1 месец в Индия, Мария всяко лято хваща колелото и палатката и се губи в гори тилилейски.последния път Мария качила три баби с мотики от Якоруда, които се опитали да я сватосат с де-що има свободен младеж из родата им.това лято е направено специално за книгата от Мария и описано стъпка по стъпка.: Ивалина е открила италианската dolce far niente – или "сладко безделие" – в Неапол, Италия.: двете изнамират непознати хора из фейсбук групите за планинари и пътуване и понякога създават епични приятелства, за които никой не би предположил, че могат да започнат по такъв абсурден начин.


description: Досегашният директор на центъра бе временно изпълняващияj длъжността Димитър Захариев.

title: Центърът в Харманли е с нов директор

maintext:
Фотограф: Георги Кожухаров
Регистрационно-приемателният център в Харманли е с нов директор, предаде БТА, като се позовава на пресцентъра на Държавната агенция за бежанците. Постът поема избраният с конкурс Славчо Янев.Досегашният директор на центъра бе временно изпълняващия длъжността Димитър Захариев.Иначе Янев е бил досега служител в "Гранична полиция" - заместник-директор е на Регионалната дирекция в Елхово.В края на ноември мигрантите, настанени в центъра, предизвикаха размирици, след като той бе затворен заради наложена карантина. Напрежението започна по обяд и избухна отново по-късно през деня, като се наложи се намесата на полиция и жандармерия, а охраната вече е поета от военните.Прегледите на чуждестранните граждани продължават, информира още БТА, цитирайки директора на Регионалната здравна инспекция в Хасково Соня Димитрова. По нейни данни броят на преминалите скрининга е около 1300 настанени в центъра кандидати за хуманитарен статут.Общият им брой е малко над 2000 души.От вчера в лагера са започнали работа трима дерматолози от столичната Александровска болница и четирима инфекционисти от специализираната болница за инфекциозни и паразитни болести в София. При последно прегледаните са открити няколко случая на варицела, но намалява броят на заразените с краста. Няма епидемично рискови заболявания, обобщи Димитрова.


title: "Левски" започна зимната селекция и освободи Галин Иванов

maintext:
Иванов изигра само четири мача със синия екип
[LAP.bg]
Ръководството на "Левски" започна зимната си селекция, като освободи един играч и е на път да привлече нов.Галин Иванов вече няма да е футболист на сините, след като договорът му изтича в края на декември и няма да бъде подновен.Вчера нападателят, който не попадна в групата за последния за годината шампионатен мач с "Нефтохимик", се е сбогувал със съотборниците си. Той дойде на "Герена" през септември, когато бе одобрен от тогавашния треньор на Люпко Петрович, но не попада в плановете на Елин Топузаков.Първата трансферна цел на "Левски" пък е нападател с френски паспорт, твърди "Гонг". Според информацията, днес играчът е минал медицински прегледи и ако резултатите от тях са добри, сините ще подпишат с него още днес.Футболистът е бил наблюдаван от главният скаут на клуба Георги Чиликов, който го е предложил на спортно-техническото ръководство.


title: Янков и Жекова се фокусират върху стартовете в Банско и световното

maintext:
[LAP.bg]
Най-добрите български сноубордисти Радослав Янков и Александра Жекова заявиха, че приоритетите им за предстоящия сезон са стартовете от Световната купа в Банско през февруари и световното първенство в Сиера Невада (Испания) през март.
Жекова вече е възстановена от контузията, която получи през лятото, и вече се чувства "почти 100 процента готова" за новия сезон.
"В края на миналия сезон имах доста тежка травма. През лятото заедно с моя екип направихме програма за възстановяване. Вече се чувствам добре. Почти 100 процента съм готова и чакам с нетърпение началото на сезона след две седмици в Австрия", допълни тя.
"Много съм щастлива, че една моя детска мечта (да има състезание в България) е на път да се осъществи. Вярвам, че състезанията в Банско ще бъдат празник за всички българи. Дано тогава да сме здрави и в добра форма, за да зарадваме феновете си тук", заяви Жекова, която от няколко години е елита на женския бордъркрос.
Банско ще приеме общо три старта от Световната купа по сноуборд за мъже и за жени в началото на февруари - два от тях ще бъдат в паралелните дисциплини в слалом и гигантски слалом и един - в бордъркрос.
"Винаги ми е било мечта да се състезавам на най-високо ниво в България и съм много щастлив, че това ще се случи толкова скоро. Сигурен съм, че организацията ще бъде на ниво и всички ще бъдат очаровани", каза носителят на Световната купа в паралелните сноуборд дисциплини за миналия сезон Радослав Янков.
"Подготовката ми премина нормално. От септември направихме три лагера на сняг на добри трасета със сериозни конкуренти. Най-важното е да съм здрав и да се концентрирам добре за състезанията, за да покажа какво мога", допълни той.
По нея в четирите най-големи зимни центрове се финансират допълнително треньори по сноуборд, които обучават деца.
През тази година спортното министерство е създало програма за развитието на сноуборда, която финансира с 50 хиляди лева.


description: Видният изследовател на Източна Европа, чийто проект "Батак като паметно място" разбуни "патриотичните" страсти преди време, не смята, че национализмът у нас е нещо изключително.

title: Проф. Улф Брунбауер, историк: Не виждам опасност България да тръгне към авторитаризъм

maintext:
Фотограф: null
Проф. Улф Брунбауер е австрийски
Миналата седмица проф. Брунбауер бе отново в София за кръглата маса "Културната опозиция срещу комунистическото управление и нейното наследство. Българският случай", част от нов проект на 12 научни институции от Източна Европа, чиято крайна цел е да каталогизира произведения, документи, лични и музейни колекции, свързани със съпротивата срещу тоталитарните режими от културно естество (вж. карето). Според изследователите това е културно наследство, още по-нужно днес, когато в някои от тези държави се наблюдава завръщане към авторитаризма.
Проф. Брунбауер, на дискусията бяха повдигнати много въпроси за дефиницията и обхвата на термина "културна опозиция". Какво точно ще каталогизира проектът?
- Въпросът за терминологията е ключов и има няколко алтернативни дефиниции, които бихме могли да използваме, като дисидентство или съпротива, но те също имат своите проблеми. Избрахме "културна опозиция" като по-широкообхватно определение, което включва и форми, които не са открито политически. Те може да не критикуват правителството в тесния смисъл, но изразяват недоволство от начина на живот, или пък са свързани с типичния младежки бунт срещу системата, който не винаги е политически мотивиран.
Разбира се, проектът обединява колекции от артефакти, така че естествено е насочен към произведенията на културата. Потреблението - например слушането на западна рок музика в България в годините, когато тя е била забранена, също е форма на културна опозиция, но за съжаление не винаги е добре документирана. Това е вечният проблем за нас, историците - можем да изследваме само онова, от което има следи.
Ще разглеждаме тези практики в исторически план - как са били осъществявани, какво са произвели, какво е било тяхното значение навремето. Но и като форма на културно наследство - какво можем да научим от тях за защита на демокрацията днес, когато виждаме в някои постсоциалистически страни завръщане на авторитаризма. За щастие не в България, но погледнете Унгария, Полша, Сърбия, Македония - трудно би било да наречем тези държави демократични.
Как си обяснявате това завръщане именно в страните, преживели го неотдавна?
- Разбира се, не бива да правим големи обобщения. Но ако погледнем унгарския случай, има комбинация от няколко фактора. На първо място, политици, които имат авторитарна визия и вероятно дори вярват в нея - като Виктор Орбан, който смята, че "говори от името на народа". А когато политикът заявява, че "говори от името на народа" или "е" народа, това е винаги обезпокоително, защото показва незачитане на институциите.
Второ, когато подобно правителство не изпълнява обещанията си с години, а се забърква във все повече корупционни скандали, единственият начин да запази властта, е да я затегне по пътя на авторитаризма. Със справедлива и честна изборна система [Орбан] не би могъл да постигне такова мнозинство.
Виждате ли подобен сценарий в България?
- Засега не. Ако погледнем нивата на политическа нестабилност и колко от правителствата през последните над 25 години баха преизбрани, виждаме, че повечето дори падат предсрочно. Аз бих определил това като постижение на демокрацията. Разбира се, недоволството от управляващите е голямо, но поне засега не е застанало зад нито една отявлено авторитарна партия. Дори успехът на националистическите формации е сравнително ограничен в сравнение с други държави. Това според мен е добър знак.
Вие изпитахте на свой гръб националистическите страсти с изследването си за Батак, а сега настроенията са дори по-силни заради бежанската криза. Изненадан ли бяхте от силата им тогава, в сравнение с други места?
- Изненада ме, но смятам, че съвпадна с кампанията за избори за Европейския парламент и проектът беше употребен политически.
Разбира се, че бежанската криза помага на националистическите и крайнодесни сили из цяла Европа.Традиционните партии трябва да намерят някакво решение, без да неглижират страховете на хората. Те може да са в голямата си част неоснователни, но разговорът не бива да бъде оставен единствено в ръцете на националистите.
По принцип смятам, че Европа е достатъчно голяма, за да настани пристигналите 2 милиона души, стига да има политическа воля. За съжаление засега такава няма достатъчно. В дългосрочен план аз съм оптимист, в краткосрочен обаче наблюдаваме насрещна националистическа вълна.
Регистърът по проекта COURAGE - Cultural Opposition – Understanding the Cultural Heritage of Dissent in the Former Socialist Countries трябва да бъде готов през пролетта, като се предвиждат дигитална и пътуваща изложба с избрани произведения, наръчник и обучения за учители, филмов фестивал и тренинги за музейни работници. Изследването обхваща 15 държави чрез 12 научни институции, а от българска страна проектът е подкрепен от Националния етнографски музей към БАН. Защо източноевропейските страни, които спечелиха най-много от отварянето на границите, са срещу политиката за приемане на мигранти?
- Първо, липсва опит с имиграцията. Второ, не всички, но много от тези страни са сравнително хомогенни. И разбира се, са по-бедни от западноевропейските, което в чисто материален план е проблем. В тях има и дълга традиция на националистическото мислене, на виждането за държавата като нация и партията като държава.
Но всъщност тези държави се нуждаят от имигранти - ако погледнем демографското развитие на България, вероятно трябва дори да поканите някого, защото иначе след 50 години няма да има достатъчно хора.
историк, управляващ директор на Института за източно- и югоизточноевропейски изследвания към университета в Регенсбург. Основните му интереси са антропологията и социалната история в Югоизточна Европа през XIX и XX в., формиране на нациите и национализмите в региона, история на миграцията и мюсюлманските малцинства на Балканския полуостров.Хабилитационният му труд е "Животът през социализма: политика, идеология и ежедневие в България, 1944 - 1989 г.". Преди време проектът му "Батак като паметно българско място" предизвика остри реакции, след като беше погрешно обвинен от медии и политици в опит за отричане на събитията, известни като Баташкото клане.


title: След протеста, съдебният съвет прогледна за проблемите в районния съд и обеща да му помогне (обобщение)

maintext:
Съдиите и служителите, които влязоха за разговор във ВСС
Фотограф: Надежда Чипева
Основните проблеми, които съдиите и служителите посочиха пред членовете на ВСС бяха свързани с тяхната свръхнатовареност, неадекватното възнаграждение при толкова работа и неефективната съдебна реформа. Те се оплакаха от това, че са поставени в зависимост, заради постоянните проверки, както и неотпускането на щатове за администрация. Те казаха още, че съдебният съвет не чува и не разбира техните проблеми.
М
агистратите категорично отхвърлиха варианта да се решава проблема с натовереността само с попълване на незаети или разкриване и на нови щатове.
Те подчертаха, че това може само да отложи и то донякъде проблема. Според тях трябва да се намерят решения за намаляване броя на делата. Като например заповедните производства да минат към държавните съдебни изпълнители; потребителските спорове, свързаните със застрахователи, да могат да се гледат и в съдилищата в страната. Повдигнат беше въпрос и за отпадане на някои крайни райони на София, подсъдни на СРС.
З
а промяна на географията на съдебната карта - част от делата да се гледат от близките до София съдилища и за промяна на подсъдността на някои дела се обяви и съдия Петко Петков - бивш зам.министър на правосъдието. Той подчерта, че голяма част от мерките изискват законодателни промени или предварителен анализ, който ВСС все още не е изготвил.
Съдиите разказаха пред членовете на съвета и как протичат проверките в съда от страна на Инспектората към ВСС и по искания на членове на съвета. По първите председателят на СРС каза, че ще подаде сигнал в инспектората срещу експерт, който крещял на служители. Инспектори и членове на съвета пък изисквали справки от днес за вчера.
"
Аз идвам тук, не защото някой ми е казал ела. Идвам, защото имам да кажа много неща. Помня обещанията на членовете на ВСС, които бяха дадени при избора, много малка част от тях бяха спазени. Скъсана е връзката. Ние чуваме какво прави ВСС, а ВСС не чува какви са нашите проблеми", заяви съдия Владимир Вълков.
О
сновен акцент в разговорите обаче днес бяха проблемите на служителите, сред които текучеството е огромно заради свръхнатовареността и ниското заплащане.
Всички, които бяха вътре на срещата с членовете на ВСС или стояха навън и скандираха, заявиха, че са изключително натоварени, а Инспекторатът и ВСС нон-стоп ги проверяват, което им създава допълнителна работа.
М
ного от тях работели до 19-20 ч през седмицата, като идвали в съда и пред уикенда.
"Събота и неделя съдът е пълен", заяви Анжела Иванова, началник на наказателното деловодство в съда. Тя отбеляза още, че извънредният им труд не се заплаща. Заяви, че проблемите им са от много години, а те не могат да се оправят само отвътре, а съдът има нужда от подкрепа.
В
сички служители признаха, че се прави много за материалната база, но тя не е проблема.
Като проблем магистратите и служителите посочиха и липсата на доверие между тях и членовете на ВСС, което няма как да помогне за повишаване на доверието на обществото към съдебната система.
Над 200 души - съдии, адвокати, граждани и съдебни служители обсадиха сградата на Висшия съдебен съвет на ул. "Екзарх Йосиф" малко след 11 ч. в петък сутрин. За тогава беше насрочен протестът на съдии и служители от Софийския районен съд. Повод за него беше поредната проверка, която кадровият орган на Темида възложи в най-натоварения съд, по предложение на главния прокурор Сотир Цацаров.А резултатът след двучасова среща: най-общо казано: проблемите, трупани през годините, са вече известни на всички членове на съвета, дори и на тези, които днес за първи път заявиха, че ги разбират.По-конкретно: четирима членове на съдийската колегия внесоха за разглеждане още на следващото заседание няколко предложения, с които да се опитат да облекчат работата на Софийския районен съд.Протестът на съдии не е типично явление, но в рамките на последните четири години, това е третият протест на магистрати. Точно преди година имаше също недоволство заради окастрената съдебна реформа с промените в Конституцията и оставката на тогавашния министър на правосъдието Христо Иванов.Чуваха се скандирания - "оставка". При появата на членовете на съвета от събралите се чуха силни скандирания и освирквания, а при появата на ръководството на съда - силни ръкопляскания.Въпреки че в началото на срещата, част от членовете се опитаха да нападнат протестиращите съдии и да упрекнат председателя - Методи Лалов, в крайна сметка беше решено да бъдат предприети спешни мерки за спасяването на най-натоварения съд - законодателни промени свързани с подсъдността - някои дела да се гледат в други съдилища, прехвърляне на заповедните производства на държавните съдебни изпълнители, повече пари за служителите и запълване на щата.Зад тези предложения застанаха четирима души - Калин Калпакчиев, Соня Найденова, Камен Иванов, Галина Карагьозова. Те са определяни от други членове на съвета като революционното малцинство.След срещата пред журналисти Калин Калпакчиев заяви: "съдиите нямат нужда от преследване, тормоз, проверки от инспектората и главния прокурор, който е невинен в неговите очите и последната атака е по негова инициатива и той не може да се скрие зад своите подчинени. На този съд трябва да се помага, а не да се изтъкваме какво сме направили. Не сме направили. Включително и аз. Може би ме е разколебало десетките предложения, които бяха отхвърлени от мнозинството. На принципа на китайската капка явно трябва да се действа."


description: Задържани са ощ двама души, за които се смята че са били част от "терористична клетка".

title: В Тунис е арестуван племенник на Анис Амри във връзка с атаката в Берлин

maintext:
Анис Амри
Властите в Тунис арестуваха племенника на сочения за извършителя на атаката в Берлин тунизиец Анис Амри , предадоха световните агенции. Задържани са и още двама души, заподозрени като свързани с нападението По информация на тунизийското министерство на вътрешните работи тримата задържани са на възраст между 18 и 27 години и са членове на "терористична клетка", посочва Би Би Си. Те са арестувани тази нощ.Роденият в Тунис Анис Амри бе застрелян от полицията в Милано при акция по задържането му рано сутринта в петък. При атаката, извършена с камион, срещу коледен базар в Белрин загинаха 12 души, а близо 50 бяха ранени.Сега, според съобщението на тунизийското вътрешно министерство, племенникът на Амри е признал, че двамата са комуникирани чрез кодираното чат приложение "Telegram", за да избегнат засичането им от разследващи.По негови сведения тричленната терористична клетка е действала в два града – близо до Тунис и северния гр. Кайруан, където е роден Амри. Племенникът е казал и че подкрепя групировката "Ислямска държава".


description: Страната е втора по замърсяване на въздуха в Европа след България, според доклад за качеството на въздуха през 2016 г. на Европейската агенция за околна среда.

title: Градският транспорт във Варшава е безплатен днес

maintext:
Фотограф: Kacper Pempel
Полската столица Варшава днес предложи на жителите си безплатен обществен транспорт, опитвайки да ги стимулира да оставят колите си у дома заради силното замърсяване на въздуха , предаде "Асошиейтед прес".Полша използва големи количества въглища за промишлеността и отоплението на домовете. Поради тази причина страната е втора по замърсяване на въздуха в Европа след България , според доклад за качеството на въздуха през 2016 г. на Европейската агенция за околна среда.Градският съвет на Варшава посочи, че прогнозите за необичайно замърсен въздух днес се дължат на комбинацията от студено време, което засилва нуждата от отопление, и ниските ветрове.Властите на 1.7-милионната столица призоваха възрастните хора, децата, страдащите от астма, сърдечни и дихателни заболявания да избягват продължителни престои на открито. /БТА


title: Федералните власти в САЩ не разрешиха строежа на петролопровод през свещени индиански земи

maintext:
Фотограф: Lucas Jackson
Американските власти няма да позволят на петролопровода Dakota Access да мине през региони в Северна Дакота, където протестите срещу проекта продължават от месеци, съобщи Би Би Си.Петролопроводът е изграден в по-голямата си част, но проектът за тръбите, минаващи под езерото Оахи, бе върнат два пъти за одобрение от държавните власти.Федералната агенция, отговаряща за големите инженерни проекти в страната (USACE), реши да не дава разрешение той да мине оттам.От агенцията уточниха, че решението е взето заради необходимостта да се разгледат алтернативни маршрути, но не обясниха какви са алтернативите.Демонстрантите бяха против строежа на петролопровода, който трябва да мине под езерото Оахи и близо до сиукския резерват Standing Rock, защото смятат, че това е заплаха за водния резерв на региона и свещената земя на индианците. През уикенда към тях се присъединиха близо 2000 американски ветерани Радостта на протестиращите обаче може да е прибързана, тъй като избраният за президент Доналд Тръмп одобрява проекта, напомня агенция "Ройтерс". Той може да отмени решението на държавните инженери.


description: "Има доста голямо уважение към това, което правим, защото нашите бюджети са несравними с бюджетите на големите клубове, а пък играем сравнително като равен с равен с всеки един от тях и се страхуват от нас." Кирил Домусчиев, собственик на "Лудогорец"

title: Цитат на деня: Големите клубове се страхуват от нас

maintext:
Домусчиев заяви, че "Лудогорец" играе "сравнително като равен с равен с всеки един" от големите отбори
[LAP.bg]
"Има доста голямо уважение към това, което правим, защото нашите бюджети са несравними с бюджетите на големите клубове, а пък играем сравнително като равен с равен с всеки един от тях и се страхуват от нас."Това заяви собственикът на "Лудогорец" Кирил Домусчиев пред bTV Action след равенството с ПСЖ (2:2), което класира българския шампион за директните елиминации на Лига Европа.Според него "Лудогорец" е намерил своето място на картата на футболна Европа. "Това означава, че правим нещата по-правилно от много други. Това може само да ни радва", каза още Домусчиев.По думите му "Лудогорец" работи като "модерен западноевропейски клуб" . Той заяви, че клубът се самоиздържа "благодарение на многото спонсори, които привлякохме, и приходите от евротурнирите, които се дължат на успехите ни."Домусчиев допълни, че това дава възможност на "Лудогорец" да "инвестира в бъдещето си" и да не продава най-добрите си футболисти на всяка цена.


description: Изборът на рибaта на Никулден може да има значение. Празникът днес е добър повод да покажем как всеки от нас може с избора си и действията си да помогне за опазване на ценен и застрашен ресурс като рибата, напомнят от WWF - България.

title: Как се празнува Никулден с Рибен буквар

maintext:
Фотограф: Анастас Търпанов [WWF-България]
Празник като Никулден е добър повод да покажем как всеки от нас може с избора си и действията си да помогне за опазване на ценен и застрашен ресурс като рибата, напомнят от WWF - България, и предлагат лесен начин за това.
Европейският съюз е най-големият вносител на риба и морска храна в света, а основна част от вноса идва от развиващите се страни. Така европейските потребители имат огромна сила да повлияят на процесите в световен план.
В Европа международната природозащитна организация WWF съветва потребителите при избора им на риба, така че той да е устойчив и с него да не вредят на живота в океаните. В редица държави еколозите издадоха наръчници. Съвсем наскоро такъв наръчник беше представен и в България –
Рибен буквар 2.0
е малък и удобен за използване.
Електронното му издание може да се открие на уеб адрес
riba.wwf.bg
, а печатната версия се побира в портфейл, за да може са се носи на пазар или в ресторант.
Рибните запаси в световен план са поставени под огромен натиск, напомнят за проблема еколозите и веднага цитират данните от последния доклад на Световната организация по прехрана и земеделие към ООН (FAO): близо 60% от ресурсите са обект на свръхулов – лови се повече, отколкото може да се възпроизведе, а други 30% се експлоатират до краен предел – взима се точно толкова, колкото се и възстановява. По-малко от 11% от запасите се използват умерено.
"Изпразването" на океаните от риба застрашава не само биоразнообразието, но и хранителната сигурност на човечеството – три милиарда души на планетата разчитат на морската храна като незаменим източник на протеини.
Различните риби в буквара са отбелязани с три цвята на принципа на светофара (зелено препоръчваме, жълто – премислете, и червено – избягвайте), както и един четвърти – син цвят, с който се отбелязват сертифицираните продукти, които са с доказано устойчив произход.
Дали един продукт може да се определи като устойчив, зависи освен от вида на рибата и от метода на улов, както и от района на произход. Различните методи на улов оказват различно влияние върху околната среда. В едни райони запасите са по-стабилни, отколкото в други.
Съгласно европейските регламенти всеки етикет на риба трябва да съдържа информация за метода на улов и района на произход.
В случай че такива данни липсват, не съветваме потребителите да купуват съответния продукт, тъй като няма гаранция за произхода му и за това доколко производството му може да се определи като устойчиво.


description: Спрямо обикновения "Голф" на бензин, дизел или газ в хибридната модификация присъстват допълнително батерия с капацитет 8.8 киловатчаса и течно охлаждане, електромотор с мощност 101 конски сили и електроника, която да координира работата на всичко, монтирано в колата.

title: Фоторазказ: Два голфа в един

maintext:
1/19 снимки в галерията Вече над 40 години "Фолскваген Голф" задава стандартите в класа, кръстен на него. От компанията искат това да е така и когато става дума за версиите с алтернативно задвижване. Така почти еднавременно се появиха електрическата "Голф-Е" и плъг ин хибридната версия на колата "Голф GTE".
Фотограф: Георги Пауновски


title: Катастрофата с Ту-154 - много повече въпроси отколкото отговори

maintext: Денят, в който руски военен Ту-154 се разби в Черно море с 92 души на борда, приключва с много повече въпроси, отколкото отговори за причината за трагедията.Досега от водата са извадени 11 тела, а основната част от корпуса още не е открита и нищо не се съобщава за съдбата на т.нар. черни кутии. Инцидентът се е случил толкова бързо, че опитният екипаж не е успял дори да изпрати авариен сигнал до контролната кула. Не е известно и дали на построения през 1983г. самолет е имало бордова апаратура, способна да изпраща автоматична информация за работата на основните системи, а и военните не споменават нищо за това.Самолетът пътуваше за базата "Хмеймим" край сирийския град Латакия, но изчезна от радарите минути след излитането от Сочи.Нито една версия не е изключена, а тази за терористичен акт не е сред приоритетните. Започналото разследване е по чл. 351 от Наказателния кодекс на Русия за "нарушаване правилата на полетите, довело до тежки последици".Източник от спецслужбите, цитиран от ТАСС и "Интерфакс", казва, че самолетът с 64 членове на трупата на световно известния ансамбъл на армията "Александров" е излетял от летище "Чкаловский". То обект с военно предназначение и добре охранявано, отдавна е използвано от военната авиация за полетите до Сирия и пътници и багаж се проверяват внимателно.Ту-154 може да лети до крайната си цел без междинно кацане, но се оказва че по неизвестна засега причина е трябвало да бъде зареден с гориво в Моздок. Заради неподходящо време това е било преместено в Адлер край Сочи, но това означава също, че никой не може да е очаквал там самолета и отдавна да е планирал поставяне на взривно устройство на точно на този самолет. Освен това летището е с един от най-добрите режими на сигурност, защото празидентът Владимир Путин често идва в Сочи.След кацането в Адлер Ту-154 веднага е бил поставен под охрана. "На борда са се качили само двама граничари и един митничар, а от машината е слизал единствено щурманът във връзка с пълненето на гориво. Храна на борда не е качвана, зареждането е правено от щатния персонал", описва представителят на спецслужбите пред ТАСС и "Интерфакс".Източникът обаче може да се смята за заинтересована страна в инцидента, тъй като именно службите отговарят за сигурността, а летището в Сочи се контролира от Федералната служба за сигурност.Двойното предназначение на "Чкаловский" означава, че редом със самолети на гражданската авиация се намират и пътнически самолети на министерствата на отбраната или на извънредните ситуации, както и на спецслужбите. Запознати с режима за достъп казват, че на служебните самолети често пропускат пътуващите само след сверяване с изпратения списък.Контролът над багажа е в ръцете на екипажа, казва за РБК Виталий Соколовский, бивш пилот от военно-въздушните сили. Военен журналист споделя за същата медия, че е имал случаи, в които на "Чкаловский" никой не е проверявал лично екипа му. Той не изключва и този път огледът на пътуващите да е бил формален, "защото са били само свои" - хора от военния ансамбъл, военни и телевизионен екип на "Звезда", ведомствената телевизия на министерството на отбраната.Твърденията за това, че никой от намиращите се на борда не е слизал в Сочи противоречат на правилата за зареждане, казва блогърът Дмитрий Адамидов. Според него от съображения за безопасност при пълнене с гориво в самолета не трябва да остава никой и хората се настаняват временно в терминала. Виталий Шчербаков от консултантската агенция "Безопасност на полетите" допълва, че те не са пускани никъде и след това вероятно не са подлагани на втора проверка преди връщането на борда, но не изключва по време на изчакването някой да е помолил пътник "да предаде нещо на екипажа".Според агенциите приоритетни версии в момента са тежка техническа авария, попадане в двигателя на птица или грешка на пилота. Но в такива случаи се предполага, че екипажът ще разполага с достатъчно време да изпрати авариен сигнал, докато данните засега сочат, че Ту-154 се е разрушил във въздуха. Това дава основание за хипотеза за т.нар. външно въздействие - взривно устройство на борда или експлозия за ракета от преносим зенитен комплекс.Руски медии показаха запис от охранителна камера на брега, за който се спекулира, че е регистрирал "избухване" в небето над Черно море приблизително към момента на катастрофата:Отговори на повечето въпроси ще започнат да идват след откриването на черните кутии, повече тела и основните отломки на самолета.В района на катастрофата работят над 100 водолази, а издирването продължава без почивка под светлината на мощни прожектори по привлечените в операцията кораби.


description: "Дневник" публикува право на отговор от пресслужбата на "Телелинк" ЕАД.

title: Право на отговор: "Телелинк" не е инсталирал бутоните на светофарите

maintext:
Фотограф: Цветелина Белутова
В отговора на Общината се посочва още и
"Дневник" все още очаква отговори на допълнителни въпроси за бутоните. От общината отговориха, че договорът с "Телелинк" е бил за монтиране на 750 превозни средства от градския транспорт и на 20 кръстовища, регулирани със светофарни уредби, чрез което оборудване да се осигури приоритетно преминаване на превозните средства от градския транспорт.
"Дневник" публикува право на отговор от пресслужбата на "Телелинк" ЕАД по повод текста "Над 8 млн. лв. е дала Столичната община за пешеходните бутони на светофарите" . В дописката авторът цитира обществена поръчка, посочена от пресслужбата на Столичната община, като тази, по която е била изградена системата с бутоните. След писмото на "Телелинк" "Дневник" зададе отново въпроси на общината и оттам дадоха различен номер на обществена поръчка (вижте в края на текста). За какво точно е спечелената поръчка от "Телелинк" нито от фирмата, нито от пресцентъра на общината са отговорили още, но публикуваме"Във връзка със статия от 04.12.2016 г. в "Дневник" онлайн със заглавие "Над 8 млн. лв. е дала Столична община за пешеходните бутони на светофарите" бихме желали да заявим следното:Любомир Минчев е собственик на над 90% в "Телелинк Холдингс Холандия" чрез свое дружество, а холдингът присъства в 10 държави (България, Румъния, Украйна, Сърбия, Македония, Босна и Херцеговина, Черна гора, Словения, Германия, Великобритания) и има 650 служители. Във всяка от тези държави компанията работи с първокласни клиенти като телекомуникационни компании, банки, летища, градска администрация, държавни агенции и др.Проектите за управление на трафика и градския транспорт и за таксуването в градския транспорт са сложни и изискват изключителни умения и огромни усилия, за да бъдат успешни. Редица големи международни и местни фирми печелят подобни договори в последните години в градове в България и доставят системи, които и до ден днешен не работят. Всички системи, реализирани от фирма "Телелинк", работят. "Телелинк" работи с български инженери и български доставчици на технологии, когато те са налични, като използва чуждия опит само за неща, които все още не са правени у нас. Това не само създава заетост в страната, но и ни дава възможност да изнасяме експертен опит и знания в останалите стани, където работим.Имаме реализирани успешни проекти за управление на трафика в градовете София, Пловдив, Плевен. "Телелинк" ще продължи да допринася за развитието на градската инфраструктура благодарение на натрупания опит и качеството на нашата работа.Пешеходните бутони на светофарите в град Софияса доставяни или инсталирани от "Телелинк". "Телелинк"отговаря и за поддръжката на тези устройства."За поддръжката на устройствата в статията е написано - "че за изправността на бутоните се грижи фирмата, която отговаря за поддръжката на светофарните устройства в София, без тя да е упомената". "Дневник" не е твърдял, че "Телелинк" отговаря и за поддръжката, а до редакционното приключване на текста от 4 декември нямаше отговор, коя е наетата за това компания.За цитираната, след която е избрана фирма за поставяне на пешеходните бутони. След писмото на "Телелинк", че не те са извършили тази дейност, "Дневник" отново изпрати въпроси до общината. Този път те отговориха писмено, че, в която са участвали отново три фирми и след нея е избран е консорциумът "Ю Ти Ай Груп – Иновативни трафик системи". С него е сключен договор през август 2013 г. за срок от 4 години."Избраният изпълнител извършва изграждане, модернизация и поддържане на светофарни уредби по възлагане от Столична община, което включва смяна на стълбове, инсталиране на датчици в пътното платно, които подават информация за трафика, смяна на светофарни контролери, подмяна на кабелна мрежа и сигнални кабели, видеонаблюдение на всички модернизирани кръстовища, бутони за пешеходното движение, софтуер за управление на трафика и изграждане на връзка с Центъра за управление на трафика на Столична община. До момента по този договор са модернизирани 130 кръстовища", отговарят от общината.


description: Германецът изненадващо слага край на кариерата си само дни след спечелването на първата си титла

title: Новият шампион Нико Розберг се оттегли от Формула 1

maintext:
Нико Розберг изненада с решението си да приключи с кариерата си
Розберг се прегръща с ръководителя на "Мерцедес" Тото Волф по време на пресконференция във Виена
Розберг напуска Формула 1 след 23 победи в 206 състезания
По-късно днес Розберг трябва да присъства на галавечерта на FIA във Виена заедно със своя съотборник Люис Хамилтън. Той засега не казва какви са следващите му планове.
Синът на световния шампион от 1982 г. Кеке Розберг напуска Формула 1 с 23 победи в 206 състезания и 30 полпозишъна. Той е едва вторият син на световен шампион след Деймън Хил, който успява да вземе титлата. Розберг е и единственият германски шампион във Формула 1, който печели в германски болид.
Нико Розберг шокира феновете на Формула 1 с обявлението, че слага край на кариерата си в шампионата само дни, след като спечели световната титла."От момента, в който съдбата на титлата беше в моите ръце, започна голямо напрежение и започнах да мисля за приключването на моята състезателна кариера, ако стана световен шампион", написа той в станивище във "Фейсбук"."В неделя сутринта в Абу Даби знаех, че това може да е последното ми състезание и усещането се проясни още преди старта. Исках да се насладя на всяка част от този опит със съзнанието, че ми е за последен път", каза 31-годишният германец."Взех решението в понеделник сутринта", добави той.В изявлението му във "Фейсбук" Розберг казва още:"След 25 години в автомобилните спортове мечтата ми, "единственото ми нещо" беше да стана световен шампион във Формула 1. Това беше моята цел през тежката работа, болката, жертвите. И сега го направих. Аз изкачих моята планина, на върха съм, чувствам се добре. Най-силната ми емоция сега е да изкажа дълбока благодарност на всички, които ме подкрепяха, за да може тази мечта да се случи"."Този сезон, честно казано, беше адски трудно. Натисках като луд във всяка област след разочарованията в последните две години. Те заредиха моята мотивация до нива, каквито никога не съм изживявал преди. И, разбира се, това се отрази на любимите ми хора. Цялото ми семейство трябваше да направи жертва, като постави всичко в името на нашата цел"."Не мога да намеря достатъчно думи да благодаря на съпругата ми Вивиан, тя беше невероятна. Тя разбра, че тази година е голямата, нашата възможност да го направим, и създаде пространство около мен, за да мога да се възстановявам напълно между състезанията, отглеждаше нашата дъщеря всяка нощ, поемаше нещата, когато ставаше трудно и постави шампиона на първо място"."Когато спечелих състезанието на "Сузука", от момента, в който съдбата на титлата беше в моите ръце, започна голямото напрежение и започнах да мисля за приключването на моята състезателна кариера, ако стана световен шампион"."Взех решението в понеделник сутринта. След обмисляне за един ден, първите хора, на които казах бяха Вивиан и Георг (Нолте от неговия мениджърски екип), след което на Тото (Волф, ръководителят на "Мерцедес")"."Единственото нещо, което прави това решение по някакъв начин трудно за мен, е че поставям моята състезателна фамилия в трудна ситуация. Но Тото разбра. Той знаеше от самото начало, че съм напълно убеден и това ме убеди още повече. Моето най-голямо постижение винаги ще бъде спечелването на световната титла с този невероятен екип от хора от "сребърните стрели"."Сега просто искам да се насладя на момента. Ще имам време да си почина в следващите седмици, да осъзная сезона и да се насладя на всяко нещо, което се изправи пред мен. След това ще обърна нова страница в моя живот и ще видя какво ме очаква".


description: Св. Климент неспирно повтаря в словата си: Вие сте призвани към свободата... Университетът не само дава знания и предлага професионално поприще. Той е и поле на свободата, в което се формират свободните личности, тъй потребни на един народ=

title: Студентите и българската свобода

maintext:
Студенти от Софийския университет и преподаватели, които подкрепят студентската окупация, на протестно шествие в Деня на народните будители, 1 ноември 2013 г.
Фотограф: Юлия Лазарова
Текстът е публикуван в портала "Култура" На 8 декември, когато по нов стил честваме св. Климент Охридски, историята по особен начин нахлува в настоящето. На този ден вратите на студентските аудитории се разтварят широко и оттам излизат усмихнати момичета и момчета, които винаги са били и ще бъдат надеждата на България. Винаги: дори в най-черните дни на невежество, злоба, тъпоумие и духовна нищета.Повече от показателно е, че българинът, свикнал да обмърморва кого ли не и какво ли не, не дава да се изрече лоша дума за студентите. На тях им се прощава много, да не кажа всичко; трудно им се вменява, и то с кански усилия, дори "смъртният грях", че са "красиви и интелигентни", каквито те – по презумпция – и би трябвало да бъдат.Всички – дори полицията – на този ден гледат на студентските лудории през пръсти, бащински съветвайки ги единствено да внимават, та да не пострада някой.Зад това отношение към студентите, убеден съм, се крие един дълбок, дори несъзнаван отглас от непомръкващата у нас почит към "книжовността, таз сила нова". Защото спасението и възходът ни като народ са дошли тъкмо оттам, от книжовността, не от другаде. Не от юмручното право, нито диващината на дебелите вратове или от агресивното невежество на тълпата. Ни най-малко.Невежеството и самозабравата са докарали тези беди и катастрофи на България, с които изобилства историята ни. Може би тъкмо тук, като един вид естествена реакция, се корени и обичта към студентите, които, освен че стават "знаещи", са и млади, необвързани с покварата на миналото, а имат и идеали. Нещо, както настоява в едно свое есе Георги Марков, което силно отличава студентите от политиците. Защото каже ли се "народ", студентът с право казва "ние", а политикът – "ония". Под "свобода" политикът разбира най-вече правото да оправдава своите грешки, а пък студентът – премахването на всякакъв вид диктатура.И тъй е било винаги. Още от. Ответните репресивни мерки са печално известни: университетът е затворен, голям брой студенти са арестувани или интернирани по родните си места, някои са пратени в казармата, други – принудени да заминат да следват в чужбина.Тогава основателят на кръга "Мисъл" и баща на българския модернизъм д-р Кръстьо Кръстев, сам той университетски преподавател по естетика, се обръща към българското студентство със следния призив, който и днес не е изгубил актуалността си:Касае се за борба, отчаяна борба между една всеразвращаваща власт и гордата, още и неподкупна българска младеж; касае се затуй дали в България ще съществува свободна наука; дали нейният културен прогрес ще бъде ръководен и занапред от горди и свободни духове, или ще стане играло в ръцете на безсъвестни натрапници; дали българските граждани ще бъдат третирани като измет, или като граждани; дали най-сетне в България ще царува закон, правда и ред, или тя ще бъде управлявана като измет, по кеф и произвол, като някаква полудива африканска провинция! Ето за какво се касае!Наистина безкрайно тежка отговорност ляга върху плещите на българските студенти, и то далеч преди световните студентски протести през 1968 г. За чест на нашето студентство трябва да кажем, че то устоява дори в условията на тоталитарна диктатура. През споменатата. Тази "организирана контрареволюционна група" лежи с години в затвора. Могат да се дадат и още немалко примери.Чак до януари. Като днес си спомням бурното оживление в аудиторията на Алма матер, тропането по банките, вцепенението на ректора проф. Минчо Семов, загубил ума и дума, както и полъха на свободата. На непознатата дотогава за нас българска свобода, която изведнъж обзе университета. И не го напусна задълго, прераствайки. И накрая,направи всичко възможно, за да отвори очите на хората за онова, което мнозина проумяха едва на следващата година – при фалита на КТБ. Уви, доста късно.Затова в кризисни моменти българското обществото обръща поглед към студентите. Явно усещайки, че в смутни и трудни времена тъкмо те, цветът на нацията, знаят как най-добре да реагират.Неслучайно, по волята на съдбата, Софийският университет "Св. Климент Охридски" не просто съседства с парламента, но и доминира над него. Сякаш, за да покаже какво е и какво би трябвало да бъде съотношението между властта и интелекта на нацията. И как всяко управление, дръзнало да подцени това фактическо положение на нещата, бива тутакси наказано.Защото университетът не само дава знания и предлага професионално поприще. Той е и поле на свободата, в което се формират свободните личности, тъй потребни на един народ.А и нека никога не забравяме – както припомня в похвалното си слово за св. Климент Охридски един от ректорите на Алма матер, протопр. проф. Стефан Цанков през 1941 г. – какъв всъщност е бил заветът на този първи български светител, който освен народен пастир и учител, е и апостол на нашата свобода.(Гал. 5: 13), тъй като сам той е работил в евангелски дух за нейното извоюване и запазване, за нейното благодатно, творческо действие в живота – свобода за всеки човек и народа, и, значи, свобода за всеки българин, за българския народ, за България, тъй застрашена тогава и тъй застрашавана и по-късно отвътре и отвън.Завет на св. Климент за българската свобода, валиден и днес.


title: Кой ли е махнал колчето?

maintext:
Поздрави от ул. "Граф Игнатиев" в София!
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите